אמילי קרפל

אמילי קַרְפֶּל (נולדה ב-2 בינואר 1980) היא זמרת, מוזיקאית, פזמונאית ומלחינה ישראלית.

קורות חיים

שנים ראשונות 

קרפל נולדה במונטריאול, קוויבק שבקנדה. ב-1983 בגיל 3 עלתה לישראל ביחד עם הוריה, וגדלה בחולון עד גיל 18.
אמילי היא בתו של אבי קרפל, הגיטריסט ומייסד להקת "עוזי והסגנונות", שהייתה אחת מלהקות הקצב המצליחות בשנות השישים.
קרפל התחילה ללמוד פסנתר וריקוד בגיל 5, היא המשיכה לרקוד עד שנאלצה לפרוש בגיל 17 עקב פציעה בברך.
בגיל 6 עשתה את קמפיין החוצות הראשון שלה כדוגמנית ילדים לקיץ-חורף 1986 לחברת לודז'יה והמשיכה עד 1989 כדוגמנית צילום ומסלול
ב-1987 השתתפה בווידאו קליפ של גידי גוב שביים הבמאי רפי בוקאי.

קריירה מוזיקלית 

ב-1995, בגיל 15, הצטרפה קרפל ללהקת "צעירי תל אביב". במסגרת הלהקה השתתפה בסדרת הטלוויזיה של הלהקה "צעירים בדרך" והופיעה במאות הופעות ברחבי כל הארץ, אחת הזכורות היא ההופעה בעצרת השלום ב-1995 בערב הרצחו של ראש הממשלה יצחק רבין וכל שנה במשך 5 השנים הבאות. ב-1998 בגיל 18 התגייסה לצבא ושירתה שנה ותשעה חודשים בלהקה הצבאית הייצוגית של חיל החינוך והנוער. במסגרת השירות הצבאי, נסעה לסיבוב הופעות בניו יורק ולוס אנג'לס לגיוס כספים לאגודה למען החייל, וספרה יותר מ-300 הופעות בשירות הצבאי. עם שחרורה מצה"ל בשנת 2000 הצטרפה קרפל להופעותיה של ריקי גל כזמרת ליווי וגיטריסטית. ב-2004 קרפל השתתפה בשיר שיצא בחברת התקליטים EMI ,VIRGIN הסינגל "Surfing on a rocket" של הצמד הצרפתי AIR ועליו גרסה מיוחדת שבה קרפל שרה, בהפקתם של Nomo Heroes- שהם תומר אדם לנצינגר ועופר מאירי. ב-2005 חברה להרכב "מטרופולין". באלבום הראשון של ההרכב "מטרופולין" ביצעה את השיר "תוך דקה". לאחר כמעט שנה של סיבוב הופעות עם ההרכב, עזבה על מנת לעבוד על אלבום הסולו הראשון שלה.

אלבום הבכורה - נמשים 

ב-15 באוגוסט 2008 הוציאה קרפל את אלבום הבכורה שלה, "נמשים", בהפקתם של תומר אדם לנצינגר וניר אוורבוך. האלבום יצא בחברת התקליטים הליקון. קדמו ליציאת האלבום הסינגלים "טיפה", "כאן אני עומדת" ו"נמשים", שזכו להצלחה והושמעו בתחנות הרדיו והטלוויזיה. את רוב שירי האלבום כתבה והלחינה קרפל. כמו כן כלל האלבום את השירים "אינך מבקש דבר", חלק ב' מתוך הטרילוגיה "למי שאינו מאמין" של לאה גולדברג בלחן של עובד אפרת, "עונות" שהלחינה קרפל למילותיו של יצחק לאור ובו מתארח סמי בירנבך, סולנה של להקת מינימל קומפקט. כמו כן באלבום, גרסתה של קרפל לשירה של להקת בוטן מתוק בקרקס "יום עדין".

סינגלים נוספים שיצאו מאלבום הבכורה "נמשים" היו השירים "חוץ ממך", (שתורגם לאנגלית. כ-"No One Else" ונבחר כפסקול לפרסומת של פוקס עם נועם טור ובר רפאלי וכן הדואט "בין השורות" עם אסף אמדורסקי, שכתב והלחין את השיר עם קרפל.

בנובמבר של אותה שנה זכה הקליפ "נמשים" מתוך אלבומה של קרפל בפרס הבימוי הטוב ביותר בפסטיבל שנערך בנבדה, ארצות הברית. 
 האלבום נמשים הוכתר כ"אלבום השנה" 2008
 קרפל נבחרה כזמרת השנה 2008 של קוראי "ראש1" וערוץ המוזיקה 24.
 אמילי נבחרה ל"דבר החם הבא" באתר האופנה היוקרתי הבינלאומי WGSN

בסוף 2008 העלו קרפל, לנצינגר ואוורבוך מופע מקלדות ל"פסטיבל הפסנתר", שהביא עיבודי פסנתר סינטיסייזר ומכונת תופים לאלבום.

אלבום שני II 

ב-23 במרץ 2012 הוציאה קרפל את אלבום האולפן השני שלה, "II", בהפקתם של תומר אדם לנצינגר שהפיק גם את אלבום הבכורה "נמשים" וגיל לואיס. האלבום יצא בלייבל של קרפל ולנצינגר, Lala Deluxe והפצתה של חברת היי פידליטי. קדמו ליציאת האלבום הסינגלים "הכפתור" ו"אושר" שזכו להצלחה רבה ומושמעים בתחנות הרדיו והטלוויזיה. שני הווידאו קליפים שיצאו עד כה כיכבו במקומות הראשונים שבועות רבים בראש מצעדי ההשמעות ע"פ מדיה פורסט. הסינגל השלישי שיצא מתוך האלבום הוא השיר "משהו" טקסט שכתבה אמילי ביחד עם גליה ירון והלחינה יחד עם תומר אדם לנצינגר.
קרפל כתבה והלחינה את כל שירי האלבום, משתתפים גם כן: תומר אדם לנצינגר, גיל לואיס וגליה ירון.

פרויקטים נוספים 

במאי 2021, לאחר תקופה ארוכה שבה לא הוציאה מוזיקה חדשה, שחררה קרפל את הסינגל "נוח לי" בשיתוף פעולה עם אלדד ציטרין ובהפקתו של ניר מימון. את השיר הלחין ציטרין למילים שכתב יחד עם אניה בוקשטיין.

דיסקוגרפיה

אלבומי סולו 
 נמשים (15 באוגוסט 2008)
 II (23 במרץ 2012)

סינגלים 
 2008 'טיפה' - מתוך האלבום נמשים
 2008 'כאן אני עומדת' - מתוך האלבום נמשים
 2008 'נמשים' - מתוך האלבום נמשים
 2008 'חוץ ממך' - מתוך האלבום נמשים
 2009 'בין השורות' - מתוך האלבום נמשים
 2011 'הכפתור' - מתוך האלבום II
 2012 'אושר' - מתוך האלבום II
 2012 'משהו' - מתוך האלבום II

רמיקסים 
 2008 Emily Karpel - Tipa - Tel Aviv Delight / Edu K Remix
 2008 Emily Karpel - Nemashim - Dirty South Beach/ Nadav Ravid Remix
 2008 Emily Karpel - Tipa - Pete Herbert Remix
 2008 Emily Karpel - Nemashim - Mix77 Nomo Heroes Remix
 2011 Emily Karpel - HaKaftor - 21Drops Remix
 2012 Emily Karpel - HaKaFtor / Jean Claude Gavri Remix
 2012 Emily Karpel - Tzemer Geffen - NDV / Nadav Ravid Remix

וידאו קליפים 
 טיפה / ינואר, 2008 - במאי- אופיר לובל
 נמשים / יוני, 2008 - במאי - אופיר לובל
 חוץ ממך / אפריל, 2009 - מתוך אולפן ליגת האלופות בערוץ הספורט
 הכפתור / נובמבר, 2011 - במאי - תומר אדם לנצינגר ועמית סידס
 אושר / מרץ, 2012 - במאית - תמר דרכלי
 נוח לי / מאי, 2021 - במאי - ירין אהרונוף

שיתופי פעולה, אלבומים ושירים בהם התארחה 
 Nomo Heroes רימייק לשיר Surfing on a rocket, של אייר / EMI / 2004
 תוך דקה מתוך - מטרופולין 2005 בשיר "תוך דקה" / הליקון / 2005
 קדימה אחורה אסף אמדורסקי / הד ארצי / 2005
 בסוף נפרדים מתוך אמצע שום מקום - משירי לירון הרפז ז"ל / אן אם סי / 2005
 חדרי המתנה של גליה ירון / הד ארצי 2006
 יום עדין - מתוך יום עדין / בוטן מתוק בקרקס בלו סאן מיוזיק והתו השמיני / 2006
 "זה רק געגוע" מתוך הדרכים הידועות אלבום המחווה לחתונה לבנה עם אסף אמדורסקי / הד ארצי / 2008
 דניאל החולם, בכל פעם קצת - יאיא כהן אהרונוב יאיא / הד ארצי / 2008
 "א. אוהב אותך" מתוך הרי את של אסף אמדורסקי / א.א מוזיקה / 2008
 זרים במאה ה-21 - קוואמי והחלבות High Fidelity / 2010
 האדון הרופא (דוקטור דוליטל) שירו של שלום חנוך מתוך האלבום לילה של כוכבים הליקון / עבודה עברית / 2012
 "נוח לי" - דואט עם אלדד ציטרין / 2021

קמפיינים
 קמפיין זהירות בדרכים של עמותת אור ירוק עם השיר "נמשים" 2008
 אמילי הפיקה, הקליטה ושרה גרסת כיסוי לשיר "שיר לשירה" - בקמפיין להצלת התינוקת אריאל סידס. גיוס תרומות לניתוח יקר ודחוף לתינוקת. הניתוח עבר בהצלחה. 2009
 פרזנטורית-קמפיין אופנה אביב-קיץ 2008 לבוטיק המעצבים
 פרזנטורית- קמפיין אופנה קיץ 2009 למעצב אופנה יוסף
 פרסומת לחברת פוקס עם השיר "חוץ ממך" (באנגלית "No One Else") בכיכובם של בר רפאלי ונועם טור. 2008

קישורים חיצוניים

ביקורות וראיונות 
 
 "האושר העילאי של אמילי קרפל" ביקורת " אושר" mako.

הערות שוליים 

זמרות-יוצרות ישראליות
זמרים-יוצרים ישראלים
פזמונאיות ישראליות
זמרות השרות בעברית
זמרים השרים בעברית
זמרות פופ ישראליות
זמרי פופ ישראלים
דוגמניות ישראליות
דוגמנים ישראלים
עולות בשנות ה-1980
עולים בשנות ה-1980
זמרות רוק ישראליות
זמרי רוק ישראלים
זמרות ישראליות
זמרים ישראלים
חברי להקת צעירי תל אביב
חברות להקת חיל החינוך
חברי להקת חיל החינוך
מלחינות ישראליות
מלחינים ישראלים
ישראליות ילידות קנדה
ישראלים ילידי קנדה
ישראליות שנולדו ב-1980
ישראלים שנולדו ב-1980